На основу члана 50. Закона о планирању и изградњи („Сл. гласник РС”, бр. 72/09, 81/09 - испр., 64/10 - одлука УС, 24/11, 121/12, 42/13 - одлука УС, 50/13 - одлука УС, 98/13 - одлука УС, 132/14, 145/14, 83/18, 31/19, 37/19 – др. закон, 9/20) и чланова 55. и 58. Правилника о садржини, начину и поступку израде докумената просторног и урбанистичког планирања („Сл. гласник РС“, бр. 32/19), Одељење за урбанизам, грађевинарство, озакоњење и саобраћај Општинске управе општине Жабаљ

**оглашава**

**ЈАВНИ УВИД У НАЦРТ**

**ПЛАНА ГЕНЕРАЛНЕ РЕГУЛАЦИЈЕ НАСЕЉА ЖАБАЉ**

**ЈАВНИ УВИД у Нацрт Плана генералне регулације насеља Жабаљ, израђен од стране ЈП „Завод за урбанизам Војводине“ Нови Сад, трајаће у периоду од 29. септембра до 29. октобра 2020. године.**

Нацрт ПГР-а насеља Жабаљ биће изложен **у згради Општинске управе Жабаљ, у улици Николе Тесле 45, сваког радног дана од 9 до 14 часова.** Сва потребна обавештења о Нацрту ПГР-а насеља Жабаљ, могу се добити у Одељењу за урбанизам, грађевинарство, озакоњење и саобраћај Општинске управе општине Жабаљ.

У току јавног увида, Нацрт ће бити изложен и на сајту општине Жабаљ <http://www.zabalj.rs/>.

Јавна презентација ПГР-а насеља Жабаљ одржаће се 16.10.2020. године у Скупштинској сали Општине Жабаљ од 12 часова.

Јавна седница комисије за планове, оджаће се 10.11.2020. године у Скупштинској сали Општине Жабаљ од 12 часова. У току јавне седнице, сва присутна физичка и правна лица која су поднела примедбе у вези са нацртом плана у писаном облику, могу образложити примедбе пред Комисијом за планове Скупштине општине Жабаљ.

Примедбе на Нацрт ПГР-а насеља Жабаљ, заинтересована правна и физичка лица могу да доставе у писаној форми за време трајања јавног увида, Одељењу за урбанизам, грађевинарство, озакоњење и саобраћај Општинске управе општине Жабаљ, путем писарнице Општинске управе, најкасније до 29.10.2020. године.